ఆంధ్ర పత్రికలకు అవమానం, నమస్తే తెలంగాణకు ఆదరణ – కట్టా మీఠా
ఆంధ్ర పత్రికలకు అవమానం, నమస్తే తెలంగాణకు ఆదరణ
Down fall of Andhra Media and the rise of Namasthe Telangana
ఇండియన్ రీడర్‌షిప్ సర్వే-2013 ఫలితాలను ఇటీవల ప్రకటించారు. గత ఏడాది కాలంలో పాఠకుల సంఖ్యను గణనీయంగా పెంచుకున్న ఏకైక పత్రిక నమస్తే తెలంగాణ అని, ఈనాడుతో సహా మిగిలిన పత్రికల పాఠకుల సంఖ్య అసాధారణ రీతిలో తగ్గిపోయిందని ఈ సర్వే వెల్లడించింది. అయితే ఈనాడు దినపత్రిక తమ పాఠకుల సంఖ్య అందరికంటే ఎక్కువ అని మొదటి పేజీలో ప్రకటించుకుంది. అందరికంటే ఎక్కువన్నది వాస్తవమే అయినా ఆ పత్రిక ప్రతిష్ఠ నానాటికీ ఎలా దిగజారుతున్నదన్నది మాత్రం ఆ పత్రిక ప్రకటించుకోలేదు.
ఆ పత్రిక సంచిక సగటు పాఠకుల సంఖ్య 2005లో 87.7 లక్షలు ఉండగా 2013 నాటికి అది 53.10 లక్షలకు పడిపోయింది. అంటే ఆ పత్రిక పాఠకుల సంఖ్య 34.6 లక్షలు క్షీణించింది. అంతదూరం కూడా అక్కర లేదు-2012లో ఆ పత్రిక సగటు పాఠకుల సంఖ్య 59.57 లక్షలు కాగా గత ఒక్క ఏడాది కాలంలోనే 6.47 లక్షలు తగ్గి 53.10 లక్షలకు చేరింది. ఒక పత్రిక సగటు పాఠకుల సంఖ్య ఒకే ఏడాది ఇంత గణనీయంగా పడిపోవడం ఒక రికార్డు. ఇది ఆ పత్రికకు పాఠకుల్లో తగ్గుతున్న విశ్వసనీయతను తెలియజేస్తున్నది.
అలాగే సాక్షి, ఆంధ్రజ్యోతి సగటు పాఠకుల సంఖ్య కూడా అసాధారణరీతిలో తగ్గింది. తెలంగాణ రాష్ట్ర ఏర్పాటు విషయంలో ఈ పత్రికలు అనుసరిస్తున్న వ్యతిరేక ధోరణి కూడా ఈ పత్రికల పాఠకుల సంఖ్య తగ్గడానికి దోహదం చేసి ఉంటుంది. గత ఏడాది కాలంలో ఒక్క నమస్తే తెలంగాణ పత్రిక సగటు పాఠకుల సంఖ్య మాత్రమే పెరిగింది. గత ఏడాది కాలంలో నమస్తే సగటు పాఠకుల సంఖ్య 52 వేలు పెరిగి, తెలంగాణలో సగటు పాఠకుల సంఖ్య 5.8 లక్షలకు చేరింది. నిరంతరాయంగా ఎదుగుతున్న పత్రిక ఒక్క నమస్తే తెలంగాణ మాత్రమే. ఆంధ్ర పత్రికల నుంచి విముఖులైన పాఠకుల్లో అత్యధికులు న్యూస్ చానెళ్లకు మారే అవకాశాలు కూడా ఉన్నాయి.
Author kattashekarPosted on February 3, 2014 February 3, 2014 Categories Political Commentary
One thought on "ఆంధ్ర పత్రికలకు అవమానం, నమస్తే తెలంగాణకు ఆదరణ"
కొత్త వింత పాత రోత తెలిసిందే కదా. వచ్చిన కొత్తలో ఈనాడు కూడా ఈ విధంగానే జబ్బలు చరుచుకునేది. పత్రికా పాఠకులు తగ్గిపోతున్న ఈ రోజుల్లో ఇదంతా సర్వసాధారణం.మనం అప్పుడే గొప్పలు పోవద్దు.
aandhra patrikalaku avamanam, namaste telangaanaku aadarana – katta meethaa
aandhra patrikalaku avamanam, namaste telangaanaku aadarana
Down fall of Andhra Media and the rise of Namasthe Telangana
indian rederiship sarve-2013 phalitaalanu iteevala prakatinchaaru. gatha edaadi kaalamlo paatakula sankhyanu gananeeyamgaa penchukunna ekaika patrika namaste telamgaana ani, eenaadutho sahaa migilina patrikala paatakula sankhya asaadhaarana reetilo taggipoyindani ee sarve velladinchindi. ayithe eenaadu dinapatrika tama paatakula sankhya andarikante ekkuva ani modati paejeelo prakatinchukundi. andarikante ekkuvannadi vastavame aina aa patrika pratishta naanaatikii ela digajaarutunnadannadi maatram aa patrika prakatinchukoledu.
aa patrika sanchika sagatu paatakula sankhya 2005loo 87.7 lakshalu undagaa 2013 naatiki adhi 53.10 lakshalaku padipoyindi. ante aa patrika paatakula sankhya 34.6 lakshalu ksheeninchindi. antaduram kuudaa akkara ledu-2012loo aa patrika sagatu paatakula sankhya 59.57 lakshalu kaga gatha okka edaadi kaalamlone 6.47 lakshalu taggi 53.10 lakshalaku cherindi. oka patrika sagatu paatakula sankhya oke edaadi inta gananeeyamgaa padipovadam oka rikaardu. idhi aa patrikaku paathakullo taggutunna viswasaneeyatanu teliyajestunnadi.
alaage saakshi, aandhrajyoti sagatu paatakula sankhya kuudaa asaadhaaranareetilo taggindi. telamgaana rashtra erpaatu vishayamlo ee patrikalu anusaristunna vyatireka dhorani kuudaa ee patrikala paatakula sankhya taggadaaniki dohadam chesi untundi. gatha edaadi kaalamlo okka namaste telamgaana patrika sagatu paatakula sankhya matrame perigindi. gatha edaadi kaalamlo namaste sagatu paatakula sankhya 52 velu perigi, telamgaanalo sagatu paatakula sankhya 5.8 lakshalaku cherindi. nirantaraayamgaa edugutunna patrika okka namaste telamgaana matrame. aandhra patrikala nunchi vimukhulaina paathakullo atyadhikulu neus chaanellaku mare avakaasaalu kuudaa unnaayi.
Author kattashekarPosted on February 3, 2014 February 3, 2014 Categories Political Commentary
One thought on "aandhra patrikalaku avamanam, namaste telangaanaku aadarana"
kotta vinta paata rotha telisinde kada. vachina kottalo eenaadu kuudaa ee vidhamgaane jabbalu charuchukunedi. patrika paatakulu taggipotunna ee rojullo idantaa sarvasaadhaaranam.manam appude goppalu povaddu.